പോലീസിനും എംജി സര്വകലാശാലയ്ക്കും ലൈംഗികാതിക്രമ പരാതി നല്കും ഗവേഷക എംജി സര്വകലാശാലയില് നിരാഹാരം ഇരിക്കുന്ന ഗവേഷക ഇന്ന് പോലീസില് പരാതി നല്കും. 2014ല് നടന്ന ലൈംഗീകാതിക്രമ ശ്രമത്തില് കേസെടുക്കണമെന്നാവശ്യപ്പെട്ടാണ് ഗവേഷക പോലീസിനെ സമീപിക്കുന്നത്. സര്വകലാശാലയ്ക്കും പരാതി സമര്പ്പിക്കാനാണ് ഗവേഷകയുടെ തീരുമാനം. ഇന്നലെയാണ് ലൈംഗീകാതിക്രമ ശ്രമം നടന്നുവെന്ന വെളിപ്പെടുത്തല് ഗവേഷക നടത്തിയത്. 2014ല് നാനോ സെന്ററില് വെച്ച് മറ്റൊരു ഗവേഷകനും പിന്നാലെ ഒരു ജീവനക്കാരനും ലൈംഗീകാതിക്രമം നടത്താന് ശ്രമിച്ചുവെന്നായിരുന്നു ആരോപണം. മാധ്യമങ്ങളിലൂടെ ഇക്കാര്യം ഗവേഷക പറഞ്ഞതിനു പിന്നാലെയാണ് പോലീസില് പരാതി നല്കാനും തീരുമാനിച്ചത്. ഉന്നത പോലീസ് ഉദ്യോഗസ്ഥര്ക്ക് അടക്കം പരാതി നല്കാനാണ് തീരുമാനം. നിലവിലെ വിസി ആയ സാബു തോമസിനോട് അന്ന് തന്നെ കാര്യങ്ങള് അറിയിച്ചതാണെന്നാണ് ഗവേഷക വ്യക്തമാക്കുന്നു.The post പോലീസിനും എംജി സര്വകലാശാലയ്ക്കും ലൈംഗികാതിക്രമ പരാതി നല്കും ഗവേഷക first appeared on MalayalamExpressOnline.